《古愁二解》
明代·郑善夫

出门采棠花，风吹陇山木。陇山未可行，荆棘伤我足。

陇山高以临，陇水阻而深。不畏伤我足，但恐伤人心。

作者简介：（1485—1523）福建闽县人，字继之，号少谷。弘治十八年进士。授户部主事，榷税浒墅。愤嬖幸用事，弃官归。正德中，起礼部主事，进员外郎。谏南巡，受廷杖，力请归。嘉靖初，以荐起为南京吏部郎中，途中病死。工画善诗。有《少谷集》、《经世要谈》。